Document ID: 32010D0028

KOMISJONI OTSUS,
28. juuli 2009,
millega muudetakse traditsioonilistes taimsetes ravimites kasutatavate taimsete ainete, valmististe ja nende segude loetelu
(teatavaks tehtud numbri K(2009) 5804 all)
(EMPs kohaldatav tekst)
(2010/28/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta, (1) eriti selle artikli 16 punkti f,
võttes arvesse Euroopa Ravimiameti arvamust, mille on 10. jaanuaril 2008 ja 6. märtsil 2008. aastal sõnastanud taimsete ravimite komitee,
ning arvestades järgmist:
(1)
Calendula officinalis L ja Pimpinella anisum L vastavad direktiivis 2001/83/EÜ sätestatud nõuetele. Calendula officinalis L'i ja Pimpinella anisum L'i võib käsitada taimse aine, taimse valmistise ja/või nende seguna.
(2)
Seepärast on asjakohane lisada kanded Calendula officinalis L ja Pimpinella anisum L kohta komisjoni otsuse 2008/911/EÜ (2) I lisaga kehtestatud traditsioonilistes taimsetes ravimites kasutatavate taimsete ainete, valmististe ja nende segude loetellu.
(3)
Seetõttu tuleb otsust 2008/911/EÜ vastavalt muuta.
(4)
Käesoleva otsusega ettenähtud meetmed on kooskõlas inimtervishoius kasutatavate ravimite alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2008/911/EÜ muudetakse järgmiselt.
1)
I lisa muudetakse vastavalt käesoleva otsuse I lisale.
2)
II lisa muudetakse vastavalt käesoleva otsuse II lisale.
Artikkel 2
Käesolev otsus on adresseeritud liikmesriikidele.
Brüssel, 28. juuli 2009

Labels: 0
17
6